钦定古今图书集成/明伦汇编/氏族典/第446卷 > 《廖用贤尚友录》 > 苟晞
## 钦定古今图书集成/明伦汇编/氏族典/第446卷 > 《廖用贤尚友录》 > 苟晞

按《晋书苟晞传》：“晞字道将，河内山阳人。东海王越引
为通事令史，累迁阳平太守，拜尚书右丞。汲桑之破邺也，东海王越出次官渡以讨之，命晞为前锋，桑弃
栅霄遁，晞遂定邺而还，西讨吕朗等，灭之。进位抚军
将军，假节都督青兖诸军事，封东平郡侯。晞见朝政
日乱，惧祸及，多所交结，募得千里牛，每遣信，旦发暮”
还。迁征东大将军，领青州刺史，进为郡公。以严刻立
功，日加斩戮。越薨，诏晞为大将军、大都督，加黄钺。晞
志盈满，刑政苛虐，由是众心稍离，莫为致用，石勒袭
杀之。晞无子，弟纯亦遇害。